VAŽNA OBAVIJEST ZA RODITELJE UZ POČETAK NASTAVE

**Obavijest za početak nastave u drugom polugodištu u 2024./25. školske godine**

 Poštovani roditelji,

na temelju **Protokola o kontroli ulaska i izlaska u školsku ustanovu, koji je donijelo MZOM,**  s ciljem osiguravanja veće sigurnosti u školskim ustanovama, odnosno osnovnim školama, srednjim školama i učeničkim domovima, zaštite učenika i svih radnika u školskim ustanovama te prevencije mogućih situacija povećanog rizika ističemo dodatne mjere sigurnosti i najvažnija pravila.

Pravila se odnose se na sve osobe za vrijeme boravka u školskoj ustanovi uključujući učenike, radnike, roditelje ili skrbnike (u daljnjem tekstu: roditelji) i druge vanjske posjetitelje.

Svi učenici, radnici, roditelji i drugi vanjski posjetitelji dužni su biti upoznati s ovim Protokolom i mjerama te se istog pridržavati, a njegova provedba zahtijeva suradnju svih dionika i uključenih strana.

# Kontrola pristupa prostorima školske ustanove

Ulazna vrata u matičnoj školi i područnim školama bit će zaključana tijekom cijelog radnog vremena škole I provodi se kontrola I evidencija ulaska posjetitelja u školsku zgradu.

 U svrhu ulaska učenika u školu, prije početka i izlaska nakon završetka nastave, sva vrata će biti otključana 30 minuta prije početka nastave i 10 minuta nakon završetka nastave, te po potrebi, ovisno o rasporedu sati, a ulaz i izlaz učenika nadzirat će dežurni djelatnik škole. Vrata će biti otključana i za vrijeme trajanja velikog odmora.

Ulazak roditeljima u zgradu škole, u pratnji učenika, neće biti dozvoljen.

Tijekom malog odmora učenicima nije dozvoljeno napuštanje školske zgrade, a tijekom velikog odmora učenicima nije dopušten izlazak izvan dvorišta škole. U slučaju nepoštivanja istog, učenicima će biti izrečena pedagoška mjera.

 Roditeljima i ostalim posjetiteljima, ulaz je dozvoljen samo u dogovorenom terminu, uz prethodnu najavu ili na poziv od strane školskih djelatnika. Svaki posjetitelj koji želi doći u školu svoj posjet mora najaviti I dogovoriti s osobom kojoj dolazi. U matičnoj školi, roditeljima i ostalim posjetiteljima, ulaz je dozvoljen isključivo na glavni ulaz.

Dogovor s razrednicima, predmetnim učiteljima, stručim suradnicima ostvaruje se kao i do sada u terminima primanja na nformativne razgovore. Kontakte svih ostalih djelatnika možete vidjeti na web stranici škole.

 Roditelji koji dolaze na informativne razgovore s razrednicima obvezni su poštovati termine informativnih razgovora te se na iste najaviti razredniku.

 Dežurni djelatnik škole obvezan je provjeriti identitet osobe koja ulazi u školsku zgradu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školu.

 Svi posjetitelji koji nisu djelatnicii ili učenici škole moraju biti evidentirani i u pratnji djelatnika škole, upućeni na dogovoreno mjesto i ispraćeni iz školske zgrade.

U slučajevima održavanja roditeljskih sastanaka, roditelji se ne moraju pojedinačno prijaviti I identificirati, već ih dočekuje razrednik, dovodi i odvodi s roditeljskog sastanka.

 Djelatnik škole koji je zadužen za poslove nadzora ulaza u školu, radi zaštite sigurnosti, može izvršiti sigurnosne preglede: učenika i njihovih predmeta (odjeća, torba i dr.) kao i drugih osoba koje ulaze u školsku ustanovu i njihovih predmeta (torbe i dr.). Sigurnosni pregled učenika i njihovih predmeta mogu provoditi i odgojno-obrazovni djelatnici tijekom održavanja nastave.

 Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje. Osobama koje ne dopuštaju obavljanje pregleda neće se dopustiti ulazak u školsku ustanovu.”

Vjerujem da nam je svima važna sigurnost svih korisnika Škole , a posebno učenika, i nadamo se da ćete u potpunosti prihvatiti ove sigurnosne mjerei postupati u skladu s njima.

Srdačan pozdrav svima,

Ravnateljica